Lav et referat af nedenstående tekst:

Tekst:
Et kirkebesøg er ikke længere noget, der kun foregår søndag formiddag. Flere steder i landet er det nu muligt at gå i natkirke. Et af de steder er i Lindholm Sogn i Nørresundby. - Vi ser natkirken som en lege- og tumleplads, hvor vi kan afprøve nogle aktiviteter og tiltag, som ikke umiddelbart endnu passer ind i den traditionelle højmesse om søndagen, siger Hans Wendelboe Bøcher, der er kirke- og kulturmedarbejder i Lindholm Sogn. Natkirkearrangementerne begyndte i København, og har så bredt sig til hele landet. En optælling lavet af Københavns Stift, viser, at i alt 33 kirker fordelt på 25 byer har taget natkirken til sig. Natkirkearrangementerne foregår typisk imellem klokken 20-24. Aalborg Stift oplyser, at det muligt at gå i natkirke to steder i Nordjylland. Nemlig i Nørresundby og i Thisted. - Jeg håber, at de der kommer, finder ro. Ro og fred. Vi lever i en tid som er hektisk på alle mulige måder både på arbejdet og i familien. Så det her med at sætte sig ned eller ligge sig ned i kirkerummet, og være i sig selv og mærke sig selv, og så gerne gå herfra lidt mere rolig, siger Hans Wendelboe Bøcher fra Lindholm Sogn. Lindholm Sogn har afholdt natkirkearrangementer igennem det seneste år. Det foregår en gang om måneden i Løvvangens Kirkecenter. - Vi pusler lidt med formen på det. Vi prøver nogle ting af, som vi ikke kan ved søndagsmessen. Vi fjerner for eksempel stolene, og så er der i stedet bløde madrasser, sækkestole, musikmeditation og masser af forskellige lys. Der kan også både være lyde af fugle eller orgelmusik, digte og en kort andagt. Man kan også få en take-away bøn med hjem. Hele aftenen er der mulighed for at snakke med en præst eller andre, der er her, siger Hans Wendelboe Bøcher. Hans Wendelboe Bøcher håber at give personer, der ikke er kirkevante om søndagen, et anderledes tilbud i natkirken. - Det kunne for eksempel være forældre fra børnefamilier, der kommer, efter børnene er lagt i seng, siger han. Næste gang natkirken i Lindholm Sogn åbner, er torsdag den 20. april klokken 19-22. Man kan komme og gå, som man vil.

Referat:
To steder i Nordjylland er det nu muligt at gå i kirke om aftenen. Kirkerne satser på et bredere publikum end ved søndagsgudstjenesterne.